4.3.2022 г.
BG
Официален вестник на Европейския съюз
C 105/145
3.2.
ЕИСК подкрепя плана на Комисията и нейните водещи инициативи за цялостно справяне с различните видове замърсяване и за изпълнение на ангажиментите от Парижкото споразумение и ЦУР.
За да бъде планът наистина амбициозен, целите следва да бъдат напълно съобразени с препоръките на СЗО. 3.3.
ЕИСК е съгласен с подхода за укрепване на съществуващото законодателство в различните области и за адаптирането му, когато то не се прилага успешно, например във връзка с качеството на въздуха и водите.
Комитетът подчертава отново, че политиката на ЕС в областта на околната среда показва, че незадоволителното, разпокъсаното и непоследователното изпълнение на законодателството на ЕС в областта на околната среда е сериозен проблем в много държави — членки на ЕС (4).
Освен това, липсват не знания за това, какво би трябвало да се направи, а прилагане на добре познати, често отдавна приети мерки, както и политическа воля (5). 3.4.
ЕИСК настоятелно призовава Комисията да започне да събира данни, за да може да направи законодателни предложения в близко бъдеще в области, в които липсват такива, например за светлинното и вибрационното замърсяване. 3.5.
Степента на постигане на целите ще бъде оценявана с оглед на резултатите от мониторинга и перспективите за 2024 г.
Това ще постави началото на дебата за оценка на равнището на амбиция и ако е необходимо, за по-задълбочен преглед на целите и законодателството.
ЕИСК се опасява, че този процес ще бъде твърде дълъг предвид малкото време, което остава за изпълнение на целите до 2030 г., и счита, че трябва да се поставят по-високи амбиции от самото начало, тоест сега. 3.6.
Целите по отношение на замърсяването на въздуха, определени за 2030 г., се основават на твърде стари референтни години.
Референтните години се различават по различните цели, тъй като се основават на различни данни и законодателство.
Макар да е вярно, че дългите периоди с натрупани данни улесняват прогнозите, ЕИСК счита, че времевата отправна точка за оценка на напредъка на целите следва да бъде съгласувана за всички цели, за да се получи реалистична картина върху степента на съответствие. 3.7.
Референтната рамка следва да подпомогне малките и средните предприятия (МСП) в прилагането на законодателството за контрол на замърсяването, като сведе до минимум административната тежест.
Съществува необходимост и от хармонизирана регулаторна рамка в международен план, тъй като замърсяването в ЕС не свършва на границите. 3.8.
ЕИСК счита, че процесът на сътрудничество между секторите е от съществено значение за гарантиране на прехода.
Поради тази причина приветства създаването на платформата на заинтересованите страни за нулево замърсяване и желае да съдейства чрез Европейската платформа на заинтересованите страни в областта на кръговата икономика и чрез други средства.
Комитетът препоръчва също така да се установи тясно сътрудничество с трети държави и пространство за сътрудничество между гражданското общество в различните региони, тъй като замърсяването няма граници.
4.
Конкретни бележки 4.1.
Подкрепата от страна на ЕС за иновациите, инвестициите и научните изследвания в областта на ново оборудване и технологии е важна за всички предприятия и за създаването на нови качествени работни места.
Необходимо е обаче да се инвестира в природа и биологично разнообразие (възстановяване на екосистемите и възстановително земеделие); просперитет (устойчива инфраструктура и преход към възобновяеми източници/енергиен преход, сгради и зелена/обществена мобилност); в хората (образование и преодоляване на разделението в областта на цифровите технологии/НИРД, данъчни реформи за създаване на по-справедливи и равни възможности в образованието, здравеопазването и околната среда). 4.2.
ЕИСК изразява съжаление, че в йерархията за нулево замърсяване се обръща по-малко внимание на отстраняването на щетите, свързани със замърсяването, и тяхното компенсиране.
Оказа се, че принципът „замърсителят плаща“ не е много ефективен, както е видно от големия брой замърсени обекти, които все още съществуват в ЕС.
Следва да бъдат определени действия, които да се предприемат, когато отговорните за замърсяването лица не могат да бъдат установени или не могат да компенсират щетите. 4.3.
Що се отнася до замърсяването на въздуха, ЕИСК насочва вниманието на Комисията върху праховите частици (ПЧ), свързани с милиони случаи на преждевременна смърт по целия свят.
При оценката на токсикологичните ефекти на праховите частици (ПЧ) върху човешкото здраве следва да се установи стандартизиран показател, основан не само на масовата концентрация, но и на размера и химичния състав.
Оценката на източниците на прахови частици (ПЧ), техният окислителен потенциал и ултрафините частици са важни, тъй като степента на опасност зависи от тях и те трябва да бъдат включени в законодателството и мониторинга на замърсяването с прахови частици (ПЧ).
(4) (5)
ОВ C 110, 22.3.2019 г., стр. 33.
ОВ C 123, 9.4.2021 г., стр. 76.